1999D0187 — FI — 18.10.2002 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION PÄÄTÖS,

tehty 3 päivänä helmikuuta 1999,

Euroopan maatalouden ohjaus- ja tukirahaston (EMOTR) tukiosastosta varainhoitovuonna 1995 rahoitettuja menoja koskevien jäsenvaltioiden tilien tarkastamisesta ja hyväksymisestä

(tiedoksiannettu numerolla K(1999) 209)

(1999/187/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 ( 1 ), sellaisena kuin se on viimeksi muutettuna asetuksella (EY) N:o 1287/95 ( 2 ), ja erityisesti sen 5 artiklan 2 kohdan,

on kuullut rahastokomiteaa,

sekä katsoo, että

asetuksen (ETY) N:o 729/70 5 artiklan 2 kohdan mukaan komissio tarkastaa ja hyväksyy mainitun asetuksen 4 artiklassa tarkoitettujen yksiköiden ja toimielinten tilit jäsenvaltioiden toimittamien tilinpäätösten perusteella,

jäsenvaltiot ovat toimittaneet komissiolle varainhoitovuoden 1995 tilien tarkastamiseksi ja hyväksymiseksi tarvittavat asiakirjat; asetuksen (ETY) N:o 729/70 5 artiklan 2 kohdan mukaan varainhoitovuosi 1995 alkoi 16 päivänä lokakuuta 1994 ja päättyi 15 päivänä lokakuuta 1995,

komissio on tehnyt asetuksen (ETY) N:o 729/70 9 artiklan 2 kohdassa säädetyt tarkastukset,

Euroopan maatalouden ohjaus- ja tukirahaston (EMOTR) tukiosaston tilien tarkastamisesta ja hyväksymisestä 26 päivänä heinäkuuta 1972 annetun komission asetuksen (ETY) N:o 1723/72 ( 3 ), sellaisena kuin se on viimeksi muutettuna asetuksella (ETY) N:o 295/88 ( 4 ), 8 artiklan mukaan päätökseen tilien tarkastamisesta ja hyväksymisestä on sisällyttävä kyseisenä varainhoitovuonna kussakin jäsenvaltiossa toteutuneiden sellaisten menojen määrittäminen, jotka on hyväksytty rahaston tukirahastosta maksettaviksi; 21 päivänä joulukuuta 1977 annetun varainhoitoasetuksen ( 5 ), sellaisena kuin se on viimeksi muutettuna asetuksella (EY) N:o 2444/97 ( 6 ), 102 artiklan mukaan tilien tarkastusta ja hyväksymistä koskevan päätöksen lopputulos eli mahdollinen erotus 100 ja 101 artiklan mukaisesti kyseisen varainhoitovuoden tileille kirjattujen menojen kokonaismäärän ja komission tilien tarkastuksen ja hyväksymisen yhteydessä hyväksymien menojen kokonaismäärän välillä kirjataan yhdelle ainoalle momentille ylimääräisenä lisäyksenä tai vähennyksenä menoihin,

asetuksen (ETY) N:o 729/70 2 ja 3 artiklan mukaan voidaan rahoittaa ainoastaan vientituet viennille kolmansiin maihin ja maatalousmarkkinoiden säätelemiseen tähtäävät interventiot, jotka on hyväksytty tai aloitettu yhteisön sääntöjen mukaisesti maatalouden yhteisen markkinajärjestelyn yhteydessä; tehtyjen tarkastusten perusteella osa jäsenvaltioiden ilmoittamista menoista ei vastaa näitä edellytyksiä, joten niitä ei voida rahoittaa EMOTR:n tukiosastosta; tämän päätöksen liitteessä esitetään kunkin kyseisen jäsenvaltion ilmoittamat määrät, EMOTR:n tukiosastosta maksettavaksi hyväksytyt määrät ja näiden määrien väliset erotukset sekä EMOTR:n tukiosastosta maksettavaksi hyväksyttyjen menojen ja varainhoitovuodelle kirjattujen menojen väliset erotukset,

vuoden 1994 EMOTR:n tilien tarkastamisesta ja hyväksymisestä tehty päätös ei koske Belgian, Tanskan, Saksan, Kreikan, Espanjan, Ranskan, Irlannin, Italian, Luxemburgin, Alankomaiden, Portugalin ja Yhdistyneen kuningaskunnan tiettyjen peltokasvien tuottajien tueksi ilmoittamia menoja, jotka ovat suuruudeltaan 44 488 205 Belgian frangia (BEF), 217 632 480,18 Tanskan kruunua (DKK), 625 580 204,80 Saksan markkaa (DEM), 704 353 447 Kreikan drakmaa (GRD), 53 526 391 438 Espanjan pesetaa (ESP), 3 032 760 954,71 Ranskan frangia (FRF), 1 399 246,84 Irlannin puntaa (IEP), 171 798 906 560 Italian liiraa (ITL), 13 226 892 Luxemburgin frangia (LUF), 201 888,89 Alankomaiden guldenia (NLG), 6 586 838 460 Portugalin escudoa (PTE) ja 88 604 051,26 Englannin puntaa (GBP), sillä öljykasvien siemeniä koskevat loppusuoritukset maksettiin vasta varainhoitovuonna 1995 ja EMOTR:n tutkimusten tulokset kattavat kaikki menot varainhoitovuoden 1994 sadon osalta eivätkä ainoastaan varainhoitovuoden 1994 aikana maksettuja ennakkomaksuja; mainittu päätös ei myöskään koske Italian oliiviöljyn interventiovarastointiin liittyviä 202 034 589 024 Italian liiran suuruisia menoja, Espanjan oliiviöljyn kulutustukeen liittyviä 42 574 312 665 Espanjan pesetan suuruisia menoja, uuhi/vuohipalkkioihin liittyviä 1 390 733 000 Espanjan pesetan suuruisia menoja, maidon laadun parantamiseen liittyviä 101 802 242 Espanjan pesetan suuruisia menoja, eikä Yhdistyneen kuningaskunnan naudanlihan interventiovarastotapahtumiin liittyviä 1 849 000 Englannin punnan suuruisia menoja (osa kokonaismenosta); sen vuoksi nämä määrät on lisätty uudelleen jäsenvaltioiden varainhoitovuoden 1995 tilien tarkastamista ja hyväksymistä varten ilmoittamiin menoihin, ja ne tarkastetaan ja hyväksytään tällä päätöksellä,

tämä päätös ei koske Belgian, Tanskan, Saksan, Kreikan, Espanjan, Ranskan, Irlannin, Italian, Luxemburgin, Alankomaiden, Portugalin ja Yhdistyneen kuningaskunnan tiettyjen peltokasvien tuottajien tueksi ilmoittamia menoja, jotka ovat suuruudeltaan 45 316 257 Belgian frangia, 224 526 603,99 Tanskan kruunua, 240 025 381,10 Saksan markkaa, 978 809 128 Kreikan drakmaa, 32 880 545 592 Espanjan pesetaa, 2 895 278 255,52 Ranskan frangia, 639 231,75 Irlannin puntaa, 299 570 865 085 Italian liiraa, 14 402 947 Luxemburgin frangia, 789 273,12 Alankomaiden guldenia, 3 388 841 516 Portugalin escudoa ja 84 710 673,60 Englannin puntaa, sillä öljykasvien siemeniä koskevat loppusuoritukset maksettiin vasta varainhoitovuonna 1996 ja EMOTR:n tutkimusten tulokset kattavat kaikki menot varainhoitovuoden 1995 sadon osalta eivätkä ainoastaan varainhoitovuoden 1995 aikana maksettuja ennakkomaksuja; sen vuoksi nämä määrät on vähennetty jäsenvaltioiden ilmoittamista menoista tämän tarkastuksen ja hyväksymisen yhteydessä, ja ne tarkastetaan ja hyväksytään myöhemmin,

tämä päätös ei koske Saksan ilmoittamia menoja, jotka liittyvät Schleswig-Holsteinin peltokasvijärjestelmän hallinnon rahoittamiseksi perittäviin maksuihin ja jotka ovat suuruudeltaan 271 964 Saksan markkaa EMOTR:n varainhoitovuoden 1994 osalta ja 637 350 Saksan markkaa EMOTR:n varainhoitovuoden 1995 osalta, eikä Kreikan ilmoittamia menoja, jotka liittyvät metsitystoimenpiteiden tuen 3,6 prosentin vähennykseen ja jotka ovat suuruudeltaan 93 542 717 Kreikan drakmaa, sillä lisätutkimukset ovat tarpeen; sen vuoksi nämä määrät on vähennetty jäsenvaltioiden ilmoittamista menoista tämän tarkastuksen ja hyväksymisen yhteydessä, ja ne tarkastetaan ja hyväksytään myöhemmin,

komission päätöksessä 89/255/ETY ( 7 ) esitetään varauksella Belgiaa koskevia rahoituskorjauksia, joiden määrä on 14 080 665 Belgian frangia ja jotka liittyvät asetuksen (EY) N:o 93/82 mukaisena elintarvikeapuna toimitetun 974 tonnin vehnäjauhoerän arvoon; Brysselin kauppatuomioistuimen 20 päivänä kesäkuuta 1997 tekemässä päätöksessä hylätään Belgian interventioelimen sopimuksentekijää vastaan nostama kanne ja määrätään 250 000 Belgian frangin suuruisista vahingonkorvauksista ja 29 288 Belgian frangin suuruisista kuluista; näiden maksujen olisi kuuluttava tämän päätöksen soveltamisalaan, koska ne voidaan maksaa yhteisön talousarviosta,

korjaukset ovat tarpeellisia, mikäli maksujen suorittamiselle asetetut määräajat ovat päättyneet; näiden useista järjestelmistä aiheutuvien korjausten määrät ovat Saksan osalta 2 340 035,67 Saksan markkaa, Espanjan osalta 3 362 203 596 Espanjan pesetaa ja Irlannin osalta 3 021 310,04 Irlannin puntaa; kyseessä olevat määrät on kuitenkin jo maksettu komissiolle kuukausittaisten ennakkojen vähennyksenä; jotkut näistä jäsenvaltioista ovat soveltaneet sovittelumenettelyä; komissio arvioi tehdyt korjaukset uudelleen, kun sovitteluelimen kertomus on valmistunut; tätä päätöstä sovelletaan kuitenkin välittömästi,

korjaukset ovat tarpeen huomattavasti viivästyneen takaisinperinnän osalta; Portugalin osalta tällaiset korjaukset ovat 76 346 800 Portugalin escudoa; komissio varaa itselleen oikeuden tarkastella tämän tilien tarkastamisen ja hyväksymisen yhteydessä tehtyjä korjauksia uudelleen, jos lisäselvitykset tai oikeudelliset menettelyt osoittavat, että kyseiset määrät eivät ole erääntyneet tai takaisin perittävissä; tätä päätöstä sovelletaan kuitenkin välittömästi,

asetuksen (ETY) N:o 729/70 5 artiklan 2 kohdan c alakohdassa säädetään, että komissio voi kieltäytyä niiden menojen rahoituksesta, jotka on suoritettu komission asianomaiselle jäsenvaltiolle toimittamaa tarkastusten tuloksia koskevaa kirjallista tiedoksiantoa edeltävien 24 kuukauden aikana; komissio on toimittanut asianomaisille jäsenvaltioille eräiden tarkastusten tulokset vuoden 1997 touko- ja syyskuun välisenä aikana; näillä tarkastuksilla saattaa olla taloudellisia seuraamuksia, jotka voivat vaikuttaa varainhoitovuonna 1995 ilmoitettuihin menoihin; komissio ei ole näiden tarkastusten osalta vielä antanut tiedoksi päätelmiään sellaisten menojen arvioinnista, joiden rahoituksesta kieltäytymistä ei voi ehdottaa asianomaisille jäsenvaltioille mainitun asetuksen 5 artiklan 2 kohdan c alakohdan mukaisesti; tämä päätös ei rajoita komission oikeutta sulkea pois myöhemmällä päätöksellä yhteisörahoituksesta sellaisia varainhoitovuonna 1995 aiheutuneita menoja, joiden osalta edellä mainituissa tarkastuksissa käy ilmi, ettei niitä ole suoritettu yhteisön sääntöjen mukaisesti,

ennen kuin komissio vahvistaa komission päätöksellä 94/442/EY ( 8 ) perustettuun sovittelumenettelyyn kelpuutettavan rahoituskorjauksen, on tärkeää antaa jäsenvaltiolle mahdollisuus halutessaan käyttää tätä menettelyä; tällaisessa tapauksessa on välttämätöntä, että komissio tutkii sovitteluelimen laatiman kertomuksen; kaikkia menettelyyn kelpuutettavia korjauksia koskevat määräajat eivät ole päättyneet tämän päätöksen tekopäivänä; päätöstä tilien tarkastamisesta ja hyväksymisestä ei saisi kuitenkaan enää viivyttää; sen vuoksi nämä määrät on vähennetty kyseisten jäsenvaltioiden ilmoittamista tarkasteltavana olevan varainhoitovuoden menoista, ja ne tarkastetaan ja hyväksytään myöhemmin,

asetuken (ETY) N:o 729/70 8 artiklan mukaan yhteisö ei vastaa sääntöjenvastaisuuksien tai laiminlyöntien taloudellisista seuraamuksista, jos ne johtuvat jäsenvaltioiden hallintoelinten tai muiden toimielinten aihauttamista sääntöjenvastaisuuksista tai laiminlyönneistä; tämän päätöksen soveltamisalaan olisi sisällytettävä tiettyjä tällaisia taloudellisia seuraamuksia, joita ei voida kattaa yhteisön talousarviosta,

tämä päätös ei rajoita myöhemmästä tilien tarkastuksesta ja hyväksymisestä seuraavia taloudellisia seuraamuksia sellaisten kansallisten tukien tai rikkomusten osalta, joita koskevat perustamissopimuksen 93 ja 169 artiklan mukaiset menettelyt on aloitettu tai joiden osalta tällaiset menettelyt on päätetty 31 päivän lokakuuta 1998 jälkeen, ja

tämä päätös ei rajoita sellaisia taloudellisia seuraamuksia, joista komissio päättää myöhemmin tilien tarkastamisen ja hyväksymisen yhteydessä ja jotka liittyvät tämän päätöksen tekopäivänä kesken oleviin tutkimuksiin, asetuksen (ETY) N:o 729/70 8 artiklassa tarkoitettuihin sääntöjenvastaisuuksiin tai sellaisiin tuomioistuimen päätöksiin, jotka koskevat 31 päivänä lokakuuta 1998 käsiteltävinä olleita ja tämän päätöksen soveltamisalaan kuuluvia asioita,

ON TEHNYT TÄMÄN PÄÄTÖKSEN: